കോവിഡ് ടാക്സ് ഫോഴ്സ് ഉടച്ചുവാര്ക്കണം: എഎംഎഐ കൊച്ചി: ആയുര്വേദ വിദഗ്ധരെ ഉള്പ്പെടുത്തി സംസ്ഥാനത്തെ കോവിഡ് ടാക്സ് ഫോഴ്സ് ഉടച്ചുവാര്ക്കണമെന്ന് ആയുര്വേദ മെഡിക്കല് അസോസിയേഷന് ഓഫ് ഇന്ത്യ എഎംഎഐ. സര്ക്കാരിന്റെ അമൃതം പദ്ധതിയുടെ ഭാഗമായി ആയുര്വേദ പ്രതിരോധ മരുന്ന് ഉപയോഗിച്ചവരില് ചെറിയ ശതമാനം പേര്ക്ക് മാത്രമാണ് നിരീക്ഷണ കാലത്തിനുള്ളില് കോവിഡ് പോസിറ്റീവായത്. ഭേഷജം പദ്ധതിയിലൂടെ ആയുര്വേദ മരുന്നുകള് ഉപയോഗിച്ച കാറ്റഗറി എ കോവിഡ് രോഗികളില് വലിയ ശതമാനവും ഗുരുതര ലക്ഷണങ്ങളിലേക്കു നീങ്ങാതെ സുഖം പ്രാപിച്ചു. ഈ പഠന റിപ്പോര്ട്ടുകളെക്കുറിച്ച് ആരോഗ്യ മന്ത്രി നിയമസഭയില് പറഞ്ഞത് സ്വാഗതാര്ഹമാണെന്ന് അസോസിയേഷന് സംസ്ഥാന പ്രസിഡന്റ് ഡോ. രാജു തോമസ്, ജനറല് സെക്രട്ടറി ഡോ. സാദത്ത് ദിനകര് എന്നിവര് പറഞ്ഞു.